Llista i classifica les entitats que s'esmenten al text següent:
Matilde González Palau (Almansa, 1 de gener de 1912 - València, 16 de maig de 2002), més coneguda amb el nom literari de Matilde Llòria, va ser una poeta valenciana. És un cas insòlit en haver desenvolupat la seua obra en tres llengües: català, castellà i gallec. Tot i que nasqué a Almansa, amb un any d'edat, la família es traslladà a viure a Moixent (la Costera), d'on era la mare. Més tard, tingueren cura d'ella els avis paterns (naturals de Requena) i se n'anà a viure a la ciutat de València. Així s'explica el bilingüisme de l'autora, que es veié reforçat amb el casament amb el metge de Sinarcas (la Plana d'Utiel) Federico Lloria i amb el posterior exili a terres gallegues. Com ja hem dit, Matilde Llòria es casà amb el metge Federico Lloria (de qui agafà el cognom per al seu nom artítistic), militant del partit comunista i, per raons polítiques, impossibilitat per a exercir la medicina a València durant cinc anys. L'any 1942, el matrimoni es traslladà a viure a A Merca (Ourense), on estava empresonat el també metge Roberto Lloria i on el marit de l'autora exercí la medicina fins a l'any 1969. En la seua estada a Ourense, conegué l'escriptor Ramón Otero Pedrayo i s'introduí ràpidament en els cercles literaris gallecs, tot aprenent-ne la llengua. Aquest aprenentatge va fer que l'autora s'encuriosira també pel català com a llengua literària, i l'aprenguera amb els cursos per correspondència de Carles Salvador. Així, a partir dels anys 50 inicià una carrera literària, no sols en castellà, sinó també en gallec i en català. Amb 57 anys tornà a València, on visqué fins a la seua mort. Fou nomenada filla adoptiva de la ciutat d'Ourense.
Matilde González Palau : artista_o_autor, Almansa : Entitat_Geopolítica, València : Entitat_Geopolítica, Matilde Llòria : artista_o_autor, Moixent : Entitat_Geopolítica, Requena : Entitat_Geopolítica, Sinarcas : Entitat_Geopolítica, Federico Lloria : persona, Roberto Lloria : persona, Ourense : Entitat_Geopolítica, Ramón Otero Pedrayo : artista_o_autor, Carles Salvador : artista_o_autor, la Costera : Entitat_Geopolítica, la Plana d'Utiel : Entitat_Geopolítica, A Merca : Entitat_Geopolítica